Zamijenite nam tugu osmijehom

**Udruga mladeži "Zamijenite nam tugu osmijehom" Karanac** (skraćeni naziv "ZANTO" Karanac), udruga mladih iz Karanca, osnovana 2001. godine. Upisana je u službeni Registar udruga Republike Hrvatske  u lipnju 2001. godine sa sjedištem u Karancu, Petefi Šandora 66.

Godine 2000. neformalna grupa mladih Karančana okupila se s ciljem da poboljša život u svojoj zajednici. Od lokalnih vlasti dobila je prostor u vrlo zapuštenom i godinama neodržavanom društvenom domu i uz pomoć Općine Kneževi Vinogradi, mještana i brojnih sponzora uredila i opremila taj prostor. Tako uređenu igraonicu otvorio je ondašnji osječko-baranjski župan dr. Ladislav Bognar.

## Ciljevi
Sljedeće godine udruga je registrirana, osmišljen njen zaštitni znak i utvrđen program aktivnosti:
* razvijanje civilnih inicijativa mladeži
* poboljšanje kvalitete života
* razvijanje poduzetništva mladih
* provođenje edukativnih i kreativnih radionica
* pružanje psihosocijalne pomoći u svrhu poboljšanja života
* organiziranje javnih manifestacija
* suradnja s lokalnim i državnim institucijama i dr.

## Aktivnosti
Od 2001. godine do danas udruga je organizirala niz aktivnosti:
* osnovan je servis za pružanje pomoći starima i nemoćnima
* vlastitim radom izrađena je oglasna ploča
* pokrenuta je humanitarna akcija "Dobro je činiti dobro", kojom su prikupljane donacije za školsko igralište
* otvorena je knjižnica s 4.500 knjiga koju vode volonteri iz udruge
* organizirano je učenje modernog plesa
* organizirano je provođenje aerobika
* organiziran je tečaj karatea čiji je voditelj bio Alen Keller, nosilac crnog pojasa
* organizirana je likovna radionica pod vodstvom akademskog slikara Srete Balaša
* organizirana su volonterska dežurstva u sklopu kojih se nudila mogućnost druženja, igranja društvenih igara, čitanje novina za mlade, igranje pikada i sl.
* organizirana su sportska natjecanja u malom nogometu i sl.
* organizirane su javne tribine o aktualnim temama
* data je inicijativa za osnivanje Udruge podunavskih Švaba
* uređena je Jamača
* u kućnoj radinosti izrađeno je dječje igralište i postavljeno u park Bučetir
* godinama se, zajedno sa svim udrugama iz sela, provodi akcija "Karanac - zelena oaza", kojom se uljepšavalo selo i davao doprinos razvoju turizma u Karancu, koji je proglašen **etnoselom**
* 15. VII. 2005. organizirana je manifestacija "Pjevač ljeta 2005", u kojoj je sudjelovalo 18 pjevača-natjecatelja iz Baranje i Osječko-baranjske županije
* 30. VII. 2005. organizirana je "Mala princeza 2005" i "Mis ljeta 2005", u kojima je sudjelovalo četrdesetak djevojčica i djevojaka iz cijele Baranje i inozemstva
* u rujnu 2005. godine oformljena je kazališna skupina "Zarez", u kojoj mladi glumci, pod vodstvom profesorice **Zdenke Baković**, uvježbavaju "Predstavu Hamleta u selu Mrduša Donja" Ive Brešana
* 14. X. 2006. godine organiziran je baranjski amaterski festival "Raspjevana jesen 2006." na kom je sudjelovalo 14 pjevača; pobijedila je srednjoškolka Kristina Krušelj, drugo mjesto osvojila je Ana Marija Posavec, a treće Iva Marijanović i Saša Đurković uz pratnju tamburaškog orkestra "Baranjski biseri" iz Kneževih Vinograda
* 30. VII. 2006. godinbe organizirani su izbori za Miss ljeta 2006. i Miss princeza
* u Parku mira, ljubavi i tolerancije sagrađeno je boćalište

## Odjeci
O radu udruge ZANTO izvještavali su brojni listovi (Večernji list, Glas Slavonije, Baranjski dom, "Arena"), Radio Zagreb, Hrvatska televizija ("Globalno sijelo" Joška Martinovića)...